《贺山房先生得孙》
宋代·方一夔

晚节归来绿野堂，传家衣钵付诸郎。喜存千载古罍洗，初听九苞雏凤凰。

春蚤桐枝新濯秀，日长棣萼剩流芳。公家好事联翩在，首寄诗篇写弄璋。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。